แบงก์เมินให้กู้โรงแรมอสังหาฯ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

คุมเข้มไตรมาสแรกหวั่นม็อบ
กลุ่ม‘บริโภครถยนต์’กระหึ่ม
โพสต์ทูเดย์ — ธปท. เผยยอดสินเชื่อไตรมาสแรกเพิ่ม 4% แต่ด้านอสังหาฯ การผลิต และโรงแรมฮวบ 
ธนาคารแห่งประเทศไทย (ธปท.) เปิดเผยว่า ยอดสินเชื่อคงค้างแยกตามประเภทธุรกิจของธนาคารพาณิชย์ทั้งระบบในช่วงไตรมาสแรก (ม.ค.มี.ค.) ปีนี้ มีทั้งสิ้น 8.15 ล้านล้านบาท เพิ่มขึ้น 3.44 แสนล้านบาท หรือ 4.41% เมื่อเทียบกับไตรมาสก่อนหน้าที่ 7.81 ล้านล้านบาท 
อย่างไรก็ตาม หลายภาคธุรกิจสินเชื่อกลับหดตัวลงจำนวนมาก ประกอบด้วยสินเชื่อบริการด้านอสังหาริมทรัพย์ การให้เช่า และบริการทางธุรกิจหดตัวมากที่สุด 2.61 หมื่นล้านบาท หรือลดลง 5.18% จากไตรมาสก่อนหน้าที่ 5.05 แสนล้านบาท เหลือ 4.78แสนล้านบาท 
ทั้งนี้ สินเชื่อเพื่อการผลิตหดตัว 1.56 หมื่นล้านบาท หรือ 0.96% จาก 1.63 ล้านล้านบาท ลดลงเหลือ 1.61 ล้านล้านบาท สินเชื่อเพื่อการโรงแรมและภัตตาคารหดตัว 3,122 ล้านบาท หรือลดลง 1.21% จาก 2.57 แสนล้านบาท เหลือ 2.54แสนล้านบาท 
นอกจากนี้ ยังมีสินเชื่อภาคธุรกิจการก่อสร้างลดลง 1,821 ล้านบาท หรือ 1.43% จาก 1.27 แสนล้านบาท เหลือ 1.26 แสนล้านบาท 
สินเชื่อการประมงลดลง 231 ล้านบาท หรือ 1.92% จาก 1.2 หมื่นล้านบาท เหลือ 1.17 หมื่นล้านบาท สินเชื่อการขนส่ง สถานที่เก็บสินค้า และการคมนาคมลดลง 789 ล้านบาท หรือ 0.37% จาก 2.15 แสนล้านบาท เหลือ 2.14 แสนล้านบาท สินเชื่อเกษตรกรรม การล่าสัตว์ และการป่าไม้ลดลง 2,052 ล้านบาท หรือ 3% จาก 6.83 หมื่นล้านบาท เหลือ 6.63 หมื่นล้านบาท สินเชื่อการศึกษาลดลง 48 ล้านบาท หรือ 0.24% จาก 1.98 หมื่นล้านบาท เหลือ 1.97 หมื่นล้านบาท และสินเชื่อการบริการด้านสุขภาพลดลง 144 ล้านบาท หรือ 0.43% จาก 3.37 หมื่นล้านบาท เหลือ 3.35 หมื่นล้านบาทสำหรับสินเชื่อที่ขยายตัวได้ดีประกอบด้วยสินเชื่อตัวกลางทางการเงิน หรือสินเชื่อที่ธนาคารปล่อยให้กับธนาคารอื่น หรือปล่อยให้บริษัทนำไปปล่อยกู้ต่อ เพิ่มขึ้น 2.31 แสนล้านบาท หรือ 12.93% จาก 1.78 ล้านล้านบาท ในไตรมาสก่อนหน้า เพิ่มเป็น 2.02 ล้านล้านบาท 
ด้านสินเชื่ออุปโภคบริโภค เช่น เพื่อการซื้อที่ดิน ซื้อที่อยู่อาศัยซื้อหรือเช่าซื้อรถยนต์และรถจักรยานยนต์ เพิ่มถึง 7.66 หมื่นล้านบาท หรือ 4.38% จากไตรมาสก่อนอยู่ที่ 1.75 ล้านล้านบาท เป็น 1.83 ล้านล้านบาท 
นอกจากนี้ สินเชื่อเพื่อการขายส่งขายปลีกก็เพิ่มขึ้น 1.77 หมื่นล้านบาท หรือ 1.81% จาก 9.82 แสนล้านบาท เพิ่มเป็น 1 ล้านล้านบาท สินเชื่อการไฟฟ้า แก๊ส และประปา เพิ่มขึ้น 4,425 ล้านบาท หรือ 2.39% จาก 1.85 แสนล้านบาท เพิ่มเป็น 1.89 แสนล้านบาท สินเชื่อการทำเหมืองแร่และถ่านหินเพิ่ม 5,556 ล้านบาท หรือเพิ่มขึ้น 15.68% จาก 3.54 หมื่นล้านบาท เพิ่มเป็น 4.09 หมื่นล้านบาท สินเชื่อการให้บริการชุมชน สังคมและบริการสว่นนบุคคลอื่นๆเพิ่มขึ้น 4,731 ล้านบาท หรือ 8.27% จาก 5.72 หมื่นล้านบาท เพิ่มเป็น 6.19 หมื่นล้านบาท และสินเชื่อองค์การระหว่างประเทศและองค์การต่างประเทศ เพิ่มขึ้น 2,039 ล้านบาทหรือ เพิ่มขึ้น 614.16% จาก 332 ล้านบาท เพิ่มเป็น 2,371 ล้านบาท เป็นต้น 
แหล่งข่าวฝ่ายกลยุทธ์สถาบันการเงิน ธปท. เปิดเผยว่า สาเหตุที่สินเชื่อด้านอสังหาฯ โรงแรมและภัตตาคาร และภาคการผลิต ลดลงในช่วงไตรมาสแรกปีนี้น่าจะเป็นเพราะนักลงทุนยังไม่มั่นใจที่จะขอสินเชื่อ เนื่องจากยังรอดูความชัดเจนการฟื้นตัวของเศรษฐกิจโลก และสถานการณ์การชุมนุมที่เกิดขึ้นช่วงปลายไตรมาส
ขณะที่ธนาคารพาณิชย์ผู้ปล่อยกู้ก็อาจจะกังวลกับปัญหาหนี้ที่ไม่ก่อให้เกิดรายได้(เอ็นพีแอล) หากภาวะเศรษฐกิจโลกและปัญหาการเมืองไม่ชัดจน